# டைகேயம்


* பெர்ரி (ஐதராபாத்து, இந்தியா ) உடன் வெளிர்-அலகு பூங்கொத்தி *டைகேயம் எரித்ரோஹைஞ்சோஸ்'']]  
* பருத்த அலகு பூங்கொத்தி *டைகேயம் ஏஜில்'']]  
***டைகேயம்*** என்பது டைகேயிடே குடும்பத்தினைச் சார்ந்த பூங்கொத்தி பேரினம் ஆகும். இந்த பசாரிபார்மிசு வரிசை பறவைகள் தெற்காசியாவின் வெப்பமணலப்பகுதிகளிலும், ஆஸ்திரேலியாவில் இந்தியாவிலிருந்து, கிழக்கே பிலிப்பீன்சு வரையும் காணப்படுகிறது*. டைகேயம்* சிற்றினமானது *பிரியோனோசிலசு* பேரினத்துடன் நெருங்கிய தொடர்புடையது. இது ஒரு ஒற்றைத்தொகுதி மரபு உயிரினக் குழுவை உருவாக்குகிறது.  

இதன் உறுப்பினர்கள் மிகவும் சிறிய, தடிமனான, பெரும்பாலும் பிரகாசமான நிறமுள்ள பறவைகள். இவை 10 முதல் 18 செ.மீ. வரை நீளம் வரை வளரக்கூடியன. குட்டையான வால்கள், குட்டையான தடிமனான வளைந்த அலகுகள் மற்றும் குழல் நாக்குகளுடன் காணப்படும். குழல் நாக்கு பல சிற்றினங்களின் உணவில் தேனின் முக்கியத்துவத்தைப் பிரதிபலிக்கின்றன. இருப்பினும் பெர்ரி, சிலந்திகள் மற்றும் பூச்சிகளைக் கூட இவை உண்ணுகின்றன.  

இரண்டு முதல் நான்கு முட்டைகள் வரை மரத்தில் இடைப் பகுதியில் பணப்பை போன்று தொங்கவிடப்பட்ட கூட்டில் இடும்.  

## வகைப்பாட்டியல்
1816-ல் பிரெஞ்சு இயற்கை ஆர்வலர் ஜார்ஜஸ் குவியர் என்பவரால் *டைகேயம்* பேரினம் அறிமுகப்படுத்தப்பட்டது. இந்த பெயர் பண்டைய கிரேக்க *டிகாயோனிலிருந்து* வந்தது. இது உரோமானிய எழுத்தாளரான கிளாடியஸ் ஏலியானஸ் குறிப்பிட்டுள்ள மிகச் சிறிய இந்தியப் பறவைக்கான வார்த்தை என்று குவியர் கூறினார், ஆனால் இந்த வார்த்தை உருள்வண்டு *இசுகாராபேயசு சேசருக்குப்* பதிலாகக் குறிப்பிடப்பட்டிருக்கலாம். 1840ஆம் ஆண்டில் ஜார்ஜ் ராபர்ட் கிரே என்பவரால் இந்த மாதிரி சிற்றினம் கருஞ்சிவப்பு முதுகு பூங்கொத்தியாக நியமிக்கப்பட்டது.  

இந்தப் பேரினமானது பின்வரும் சிற்றினங்களைக் கொண்டுள்ளது:  

- தங்கப் பிடரி பூங்கொத்தி (*டைகேயம் அன்னே)*
- பருத்த அலகுப் பூங்கொத்தி (*டைகேயம் ஏஜில்)*
- வரிப் பூங்கொத்தி (*டைகேயம் ஏருகினோசம்)*
- பழுப்பு முதுகு பூங்கொத்தி (*டைகேயம் எவெரெட்டி )*
- மீசை பூங்கொத்தி (*டைகேயம்* *ப்ரோப்ரியம்)*
- மஞ்சள் குத பூங்கொத்தி (*டைகேயம் கிரிசோரியம்)*
- மஞ்சள் வயிற்றுப் பூங்கொத்தி (*டைகேயம் மெலனோசாந்தம்)*
- லெக்கி பூங்கொத்தி (*டைகேயம் வின்சென்சு)*
- மஞ்சள் நிற பூங்கொத்தி (*டைகேயம்* *ஆரியோலிம்பாட்டம்)*
- ஆலிவ் மூடிய பூங்கொத்தி (*டைகேயம் நிக்ரிலோர்)*
- மஞ்சள் கிரீடம் அணிந்த பூங்கொத்தி (*டைகேயம் அந்தோணீ) *
- சுடர்-கிரீடம் அணிந்த பூங்கொத்தி (*டைகேயம் கம்பலிலி*) **
- இருநிற பூங்கொத்தி (''டைகேயம் பைகோலர்')'
- சிவப்பு-கீல்டு பூங்கொத்தி (''டைகேயம் ஆசுட்ரேல்')'
- கருப்பு பட்டை பூங்கொத்தி (*டைகேயம் கீமாடோசுடிக்டம்*)
- கருஞ்சிவப்பு கழுத்து பூங்கொத்தி (*டைகேயம்ரெட்ரோசின்க்டம்*)
- செபு பூங்கொத்தி (*டைகேயம் குவாட்ரிகலர்*)
- செம்மஞ்சள் வயிற்றுப் பூங்கொத்தி (*டைகேயம் ட்ரைகோனோஸ்சுக்மா)*
- சலசலக்கும் பூங்கொத்தி (*டைகேயம் கைப்போலெகம்*)
- திக்கெலின் பூங்கொத்தி (*டைகேயம் 'எரித்ரோரிஞ்சோசசு*)
- நீலகிரி பூங்கொத்தி (*டைகேயம் கான்கலர்)*
- வெற்று பூங்கொத்தி (*டைகேயம் மினுல்லம்*)
- அந்தமான் பூங்கொத்தி (*டைகேயம் விர்சென்சு*)
- குள்ள பூங்கொத்தி (*டைகேயம் பிக்மாயம்*)
- கிரிம்சன்-கிரீடம் பூங்கொத்தி (*டைகேயம் நெகர்கோர்னி*)
- புரு பூங்கொத்தி (*டைகேயம் எரித்ரோதோராக்சு*)
- அல்மகேரா பூங்கொத்தி (*டைகேயம் இசுகிசுடசீசெப்சு*)
- சாம்பல் பூங்கொத்தி (*டைகேயம் வல்னெரட்டம்*)
- ஆலிவ்-கிரீடம் கொண்ட பூங்கொத்தி (*டைகேயம் பெக்டோரல்*)
- செந்தலை பூங்கொத்தி (*டைகேயம் ஜீல்வின்கியானம்*)
- லூசியேட் பூங்கொத்தி (*டைகேயம் நைட்டிடம்*)
- செம்பட்டை பூங்கொத்தி (*டைகேயம் எக்சிமியம்*)
- குள்ளப் பூங்கொத்தி (*டைகேயம் ஏனியம்*)
- மொட்டில் பூங்கொத்தி (*டைகேயம் டிரிஸ்ட்ராமி*)
- கருப்பு பூங்கொத்தி (*டைகேயம் இக்னிபெரம்*)
- நீலக் கன்ன பூங்கொத்தி (*டைகேயம் மாய்ஜே)*
- புல்லுருவி (*டைகேயம் கிருண்டினேசியம்*)
- சாம்பல் பூங்கொத்தி (*டைகேயம் செலிபிகம்)*
- கரும்பக்க பூங்கொத்தி (*டைகேயம் மாண்டிகோலம்*)
- நெருப்பு-மார்பு பூங்கொத்தி (*டைகேயம் இக்னிபெக்டசு*)
- இரத்த மார்பு பூங்கொத்தி (*டைகேயம் சங்குயினோலெண்டம்*)
- கருஞ்சிவப்பு பூங்கொத்தி (*டைகேயம் க்ரூன்டேட்டம்*)
- கருஞ்சிவப்பு-தலை பூங்கொத்தி (*டைகேயம் ட்ரோச்சிலியம்*)
- கண்கண்ணாடி பூங்கொத்தி (*டைகேயம் தாகோரம்*)